หลังจากที่ถอนผุผ่านมาประมาณ 7 วันรู้สึกเสียวฟันบริเวณใกล้ๆฟันที่ถอนมันเกิดจากอะไรหรอครับ
 อาการเสียวฟัน หลังจากถอน เกิดจาก เส้นประสาทรับความรู้สึก ที่มาเลี้ยงฟัน เกิดการไวต่อการรับกระแสประสาทความรู้สึก ความเย็น ความร้อน เพราะเส้นประสาทที่เคยต่อเนื่องกันเกิดการขาดออกจากกัน ส่วนปลายก็จะไม่มีฉนวนประสาทมาหุ้ม จึงรับกระแสประสาทได้ไวกว่า มีการบาดเจ็บจะมีสารที่ทำให้เกิดอาการปวดออกมาตรงรากฟัน เลยทำให้ปวดเสียวได้บ้าง ปล่อยไว้สักพัก จะหายไปเองเพราะร่างกายมีการซ่อมแซมตรงเหงือกรากฟัน มีเนื้อเยื่อพังผืดมาทดแทน ถ้าอาการไม่ดีขึ้นควรกลับไปพบทันตแพทย์ที่ถอนฟันครับ